 Եզրակացություն պարզեցված ԿԱԳ-ի
           
	Օրենսդրական նախաձեռնության անվանումը
	 Հայաստանի Հանրապետության կառավարության որոշում «Որդեգրման և որդեգրման վերահսկողության իրականացման կարգը սահմանելու մասին» 

	Օրենսդրական նախաձեռնությունը մշակող պետական կառավարման համակարգի մարմնի անվանումը
	 Հայաստանի Հանրապետության աշխատանքի և բարեկեցության նախարարություն

	Հետադարձ կապ (անուն, ազգանուն, պաշտոն, հեռախոսի համար, էլ. փոստի հասցե)
	Գառնիկ Նալբանդյան, «Բարեկեցության տեղեկատվական համակարգերի ձեռնարկություն» հիմնադրամի ծրագրերի մշտադիտարկման և գնահատման բաժնի պետ 

	1. Խնդրի որոշում և սահմանում

	1) Վերլուծության ենթակա խնդիրը
(Անցանկալի կամ վնասակար իրադրություն կամ իրավիճակ, որը պահանջում է լուծում:)
	Հայաստանի Հանրապետությունում որդեգրվող երեխաների և որդեգրող անձանց շահերի համադրման, ինչպես նաև որդեգրված երեխաների իրավունքների պաշտպանվածության ցածր մակարդակը:


	2) Խնդրի դրսևորումները, դրանց վերաբերյալ փաստերն ու աղբյուրները
(Ինչի՞ց ենք հասկանում, որ առկա է խնդիր:)



	Վիճակագրական տվյալների վերլուծությունը ցույց է տալիս, որ 2022թվականին որդեգրման ենթակա երեխաների ցուցակում ներառված են եղել 38 երեխա, որից որդեգրվել են 12-ը կամ 31,6%-ը, 2023թվականին ցուցակում ներառված են եղել 27 երեխա, որից որդեգրվել են 18-ը կամ 66,7%-ը, 2024թվականին ցուցակում ներառված են եղել 39 երեխա, որից որդեգրվել են 24-ը կամ 61,5%-ը։ 2025 և 2026 թվականների համար փաստացի տվյալներ պաշտոնապես չեն հրապարակվել։ Այս վերլուծությունը ցույց է տալիս, որ նշված երեք տարիներին որդեգրված երեխաները կազմել են որդեգրման ենթակա երեխաների մոտ 52%-ը։ Փաստացի որդեգրման ենթակա երկու երեխաներից որդեգրվում է մեկը։ Պետք է նկատել, որ նշված տարիներին դատական կարգով որդեգրման դադարեցման փաստեր չեն արձանագրվել։ 
Միաժամանակ արձանագրվել են մի շարք դեպքեր, երբ որդեգրման գործընթացները կասեցվել են սկզբնական փուլում որդեգրողի նախաձեռնությամբ, սակայն այս մասին վիճակագրություն և պատճառ-հետևանքային տվյալներ չեն հավաքրվում։ 
Որդեգրման ցածր տեսակարար կիշիռը կարող է պայմանավորված լինել, այլ գործոններից բացի նաև, ՀՀ-ում որդեգրման բավականին բարդ գործընթացով՝ կարգավորվումը կատարվում  է բազմաթիվ օրենքներով, կառավարության որոշումներով և ենթաօրենսդրական ակտերով, ինչը դարձնում է այդ գործընթացը բարդ, ոչ միասնական և դժվար ընկալելի թե՛ իրավակիրառողների, թե՛ որդեգրել ցանկացող անձանց համար։ Միաժամանակ օրենսդրական դաշտում առկա են բացեր և անհամապատասխանություններ, հատկապես՝ նոր փոփոխված Ընտանեկան օրենսգրքի պահանջների և կառավարության 269-Ն որոշման միջև։ 

	3) Խնդրի պատճառ(ներ)ը, դրանց վերաբերյալ փաստերն ու աղբյուրները
(Պետք է դիտարկել, թե ինչ շարժառիթներ կամ խորքային պատճառներ են հանգեցրել խնդրի առաջացմանը: Դրանք կարող են լինել տարբեր բնույթի՝ պայմանավորված առանձին միջոցա- ռումներով, մարդկային գործոններով, պատահարներով, ոչ
արդյունավետ կարգավորումներով և այլն:)
	Խնդրի պատճառներ են հանդիսանում․
1. Օրենսդրության թերի, մասնատված և ոչ միասնական բնույթը, 
2. Որդեգրողի կողմից երեխայի նախնական ընտրությունը հիմնված սեփական չափանիշների վրա։
3. Որդեգրման գործընթացի վերահսկողության հստակ գործիքակազմի բացակայությունը։

	4) Խնդրի հետևանք(ներ)ը, դրանց վերաբերյալ փաստերն ու աղբյուրները
(Թվարկել խնդրի առաջացման պատճառներից բխող հետևանքները:)
	Խնդրի հետևանքներ են հանդիսանում․
1. Որդեգրման կարգավորման մասնատվածության պատճառով գործընթացը դարձել է  բարդ և ոչ միասնական, դժվար  ընկալելի թե՛ իրավակիրառողների, թե՛ որդեգրել ցանկացող անձանց համար, առաջացել են օրենքների միջև անհամապատասխանություններ:
2. Որդեգրողի կողմից սեփական չափանիշներով երեխայի նախնական ընտրությունը բերում է որդեգրման գործընթացի սկզբնական փուլում որդեգրողի կողմից հրաժարվելու դեպքերի ավելացման, ինչը բացասական ազդեցություն է ունենում երեխայի վրա և չի բխում նրա շահերից, միաժամանակ նվազնում է որդեգրված երեխաների տեսակարար կշիռը։
3. Վերահսկողության հստակ գործիքակազմի բացակայությունը բերում է որդեգրման գործընթացում երեխայի իրավունքների հնարավոր խախտումների ռիսկերի ավելացմանը և դրանից բխող իրավական հետևանքների առաջացմանը։

	5) Խնդրի շահառուները՝ ըստ խմբերի
(Խնդիրը կարող է տարբեր ձևերով ազդել տնտեսության տարբեր հատվածների և տարբեր սոցիալական խմբերի վրա: Թվարկել շահառուների այն խմբերը, որոնք տուժում կամ շահում են
խնդրից:)
	1. Որդեգրման ենթակա երեխաներ:
2. Որդեգրել ցանկացող ՀՀ քաղաքացիները, երկքաղաքացիները և օտարերկրացիները: 
3. Որդեգրման գործընթացում ներառված ՀՀ պետական կառույցները։

	6) Խնդրի մեծությունը, դրա վերաբերյալ փաստերն ու աղբյուրները
(Խնդրի մեծությունը կարող է գնահատվել տարբեր ձևերով: Օրինակ՝ հաշվի առնելով ազդեցության ենթարկված կազմակերպությունների թիվը՝ ձեռնարկատիրական գործունեությամբ զբաղվող սուբյեկտների ընդհանուր թվում կամ տվյալ տնտե- սության ոլորտում զբաղված սուբյեկտների թվում, ՀՆԱ-ի վրա խնդրի ազդեցության չափը, խնդրի հետևանքով տուժած
բնակչության թիվը և այլն:)
	 Խնդիրը մեր գնահատմամբ քանակական տեսանկյունից մեծ չէ քանի որ այն վերաբերում է ՀՀ-ում որդեգրված և որդեգրման համար հաշվառված երեխաներին, որոնց թիվը մեծ չէ.
· Որդեգրման ենթակա և հաշվառված երեխաների թիվը 2010-2024 թվականներին նվազել է 148-ից դառնալով 39-ը:
· Ըստ տարիների փաստացի որդեգրված երեխաների թիվը 2010-2024 թվականներին նույնպես նվազել է 120-ից դառնալով 24:
 Մյուս կողմից չնայած որդեգրվող և որդեգրման ենթակա երեխաների թվաքանակի նվազման միտմանը խնդրի կարևորությունը շատ մեծ է, քանի որ յուրաքանչյուր երեխայի որդեգրումը պետք է միտված լինի նրա լավագույն շահի պաշտպանությանը, անվտանգությանը, ապահովի երեխայի բնականոն զարգացումը:  

	7) Խնդրի հրատապությունը, դրա վերաբերյալ փաստերն ու աղբյուրները
(Արդյո՞ք խնդիրը պահանջում է արագ արձագանք:)
	 Խնդիրն հրատապ է քանի որ իրավակարգավորումների բացակայության պատճառով առաջանում են ռիսկեր երեխայի լավագույն շահերի ապահովման տեսանկյունից, իսկ որդեգրման գործընթացում թույլ տրված սխալները կարող են բերել թե երեխայի և թե որդեգրողի համար ոչ ցանկալի հետևանքների:

	1) Առկա իրավիճակի հակիրճ նկարագրությունը (կարգավորման դաշտ, ցուցանիշներ, տվյալներ, վիճակագրություն, դրանց աղբյուրները)
(Առկա իրավիճակի նկարագրությունը պետք է ընդգրկի գործող կարգավորման դաշտի նկարագրությունը և հիմնվի քանակական, որակական փաստերի վրա:)
	Որդեգրման գործընթացը ՀՀ-ում կարգավորվում են հիմնականում հետևյալ իրավական ակտերով․
1. Հայաստանի Հանրապետության «Ընտանեկան օրենսգիրք»։
2. Հայաստանի Հանրապետության Կառավարության 2010 թվականի մարտի 18-ի թիվ 269-Ն որոշում։
3. «Երեխաների պաշտպանության և օտարերկրյա որդեգրման բնագավառում համագործակցության մասին» Հաագայի կոնվենցիա, վավերացվել է ՀՀ կողմից 2007թվականի հունիսի 1-ին։ 
4. Այլ իրավական ակտեր։
Որդեգրումը, լինելով դատական գործընթաց, որով որդեգրվողը ձեռք է բերում կենսաբանական կապերին համարժեք ընտանեկան կապեր, որոնց շնորհիվ որդեգրողները և որդեգրվածները ձեռք են բերում ծնողների և զավակների համար օրենքով նախատեսված իրավունքներ և պարտականություններ, այն երեխայի որդեգրողի կյանքում էական նշանակություն ունեցող գործընթաց է: Հետևաբար, որդեգրումը պետք է իրականացվի ելնելով երեխայի լավագույն շահերից` Հայաստանի Հանրապետության կառավարության սահմանած՝ որդեգրողի և որդեգրվողի համադրելիության չափանիշների գնահատման հիման վրա:

	2) Առկա իրավիճակի զարգացման միտումները, դրանց վերաբերյալ փաստերն ու աղբյուրները
(Բացատրել, թե ինչպե՞ս առկա իրավիճակը կզարգանա առանց լրացուցիչ միջամտության: Այն պատասխանում է «ի՞նչ կպատահի, եթե ոչինչ չարվի» հարցին:)
	Ներկայումս չկա որևէ ենթաօրենսդրական ակտ, որը սահմանում է ՀՀ ընտանեկան օրենսգրքի 112-րդ և 112.1-ին հոդվածներում նշված որդեգրողի և որդեգրվողի համադրմանը վերաբերող կարգավորումները։
Որդեգրումը կարգավորող ներկայիս իրավական ակտերից և ոչ մեկով սահմանված չեն որդեգրման գործընթացի դադարեցման դեպքերը, ինչպես նաև դրանից հետո երեխայի որդեգրման նկատմամբ վերահսկողությունը, ինչը գործնականում կարող է մի շարք խնդիրներ առաջացնել, քանի որ երբեմն կարող են առաջանալ դեպքեր, երբ որդեգրման գործընթացն անհրաժեշտ է դադարեցնել և վերսկսել, սակայն անհրաժեշտ իրավակարգավորումները բացակայում են:

	3) Կառավարության կողմից մինչ այդ ձեռնարկված միջոցառումների նկարագրություն
(Խնդրի լուծմանն ուղղված ի՞նչ միջոցառումներ են մինչ այդ ձեռնարկվել Կառավարության կողմից, և ինչու՞ այդ միջոցառումների արդյունքում խնդիրը չի լուծվել:)
	1. ՀՀ ընտանեկան օրենսգրքում կատարված լրացումներն ու փոփոխությունները բազմաթիվ են, ՀՀ ընտանեկան օրենսգրքի 112-րդ հոդվածի 1-ին մասով, 112.1-ին հոդվածի 11-13-րդ մասերով, 113-րդ հոդվածի 2.1-ին մասով, 114-րդ հոդվածի 2-րդ մասով, 128-րդ հոդվածի 4-րդ մասով, 150-րդ հոդվածի 1-4-րդ մասերով նախատեսված լիազորող նորմերը հիմք են հանդիսացել քննարկվող նախագիծը մշակելու համար՝ մեկ համապարփակ ակտով ներկայացնելով ողջ գործընթացը
2. ՀՀ վարչապետի 2025 թվականի փետրվարի 10-ի «Երեխայի իրավունքների և երեխայի պաշտպանության համակարգի մասին» 2025 թվականի հոկտեմբերի 22-ի ՀՕ-364-Ն և «Հայաստանի Հանրապետության ընտանեկան օրենսգրքում փոփոխություններ և լրացումներ կատարելու մասին» 2025 թվականի հոկտեմբերի 22-ի ՀՕ-363-Ն օրենքների կիրարկումն ապահովող միջոցառումների ցանկը և ժամանակացույցը հաստատելու մասին» N 101-Ա որոշման հավելվածի 4-րդ կետը:

	4) Խնդրի կարգավորման անհրաժեշտությունը
(Ի՞նչով է հիմնավորվում Կառավարության կողմից լրացուցիչ միջամտություն իրականացնելու անհրաժեշտությունը:)
	Կառավարության լրացուցիչ միջամտության անհրաժեշտությունը պայմանավորված է որդեգրման գործընթացում առկա օրենսդրական բացերով, տարբեր իրավական ակտերի միջև անհամապատասխանություններով և երեխայի լավագույն շահերի լիարժեք պաշտպանության ապահովման անհրաժեշտությամբ։

	3. Կարգավորման նպատակներ

	1) Ընդհանուր նպատակը
(Վերաբերում է վերջնական արդյունքին, որն ապահովում է խնդրի լուծումը:)
	Որդեգրման գործընթացում որդեգրվող երեխաների լավագույն շահերի և որդեգրված երեխաների իրավունքների պաշտպանության մակարդակի բարձրացման ապահովումը: 

	2) Հատուկ նպատակ(ներ)ը
(Ուղղված է խնդրի պատճառների վերացմանը կամ պատճա- ռահետևանքային կապի թուլացմանը: Հատուկ նպատակ(ներ)ը
գործիքակազմ է(են) ընդհանուր նպատակին հասնելու համար:)
	2029 թվականի հունվարի 1-ից՝ ՀՀ-ում (իսկ 2028 թվականի հունվարի 1-ից՝  ՀՀ Արարատի մարզում) մշակել և ներդնել՝
1. իրավակիրառողների և որդեգրել ցանկացող անձանց համար որդեգրման գործընթացի ավելի պարզ և միասնական տարբերակ, 
2. որդեգրման համադրման սկզբունքին համապատասխան գործիքակազմ, որի արդյունքում ՀՀ-ում որդեգրումը կկազմակերպվի միջազգային չափորոշիչներին համապատասխան, կբխի երեխայի լավագույն շահերից, այլ ոչ թե կլինի երեխային ընտրելու՝ որդեգրել ցանկացող անձանց բացարձակ մենաշնորհը, 
3. որդեգրման գործընթացի վերահսկողության հստակ գործիքակազմ, որի արդյունքում պարբերաբար կվերահսկվի որդեգրված երեխաների շահերի և իրավունքների խախտման դեպքերը: 

	4. Կարգավորման առաջարկվող տարբերակ(ներ)
(Տարբերակները ձևավորվում են խնդրի լուծմանն ուղղված կարգավորիչ և ոչ կարգավորիչ գործիքներից ու պետք է ակնհայտորեն կապված լինեն ինչպես պատճառների, այնպես էլ՝ նպատակների հետ:)

	1) Առաջարկվող տարբերակի (Տարբերակ 1) հակիրճ նկարագրությունը
	Նոր նախագիծը բովանդակային և կառուցվածքային լուրջ փոփոխություններ է մտցնում, գործող ՀՀ կառավարության 269-Ն որոշման մեջ։ Գործող տարբերակը ըստ էության հիմնված է թղթային, ապակենտրոնացված և հիմնականում ձևական վերահսկողության մեխանիզմների վրա։  
Նախագծով նախատեսվում են մի շարք նոր գործառույթներ, մասնավորապես․
1. Միասնական սոցիալական ծառայության (ՄՍԾ) ակտիվ ներգրավում որդեգրման գործընթացում՝ «մասնագիտացված սոցիալական աշխատող» հասկացության ներառումը, ով իր գործունեությունը իրականացնում է երեխաների իրավունքների և շահերի պաշտպանության ոլորտում։ 
2. Ավտոմատացված համադրման համակարգի ներդրում՝ մշակվում և կիրառվում է էլեկտրոնային շտեմարանի հիման վրա ավտոմատացված համադրման ալգորիթմ, որը նվազեցնում է մարդկային գործոնը և կոռուպցիոն ռիսկերը, հաշվի առնում  առաջնահերթությունները, երեխայի կարիքները և լավագույն շահը։ 
3. Փոխհարաբերությունների հաստատման (ադապտացիայի) պարտադիր փուլ՝ որդեգրման գործընթացում նախատեսվում է պարտադիր ադապտացիոն շրջան,   որդեգրողի և որդեգրվողի միջև շփումների որոշակի ժամանակացույցով, համապատասխան մասնագետների՝ հոգեբան, սոցիալական աշխատող, մասնակցությամբ, ինչը հնարավորություն է տալիս առավել օբյեկտիվ գնահատելու երեխայի և որդեգրողի հոգեբանական կապը, կայացնելու երեխայի շահերից բխող որոշում։ 
4. Արտերկրում բնակվող ՀՀ քաղաքացի երեխաների որդեգրման նոր սկզբունքներ՝    
5. սահմանվել է «Երեխաների պաշտպանության և օտարերկրյա որդեգրման բնագավառում համագործակցության մասին» կոնվենցիայի պահանջներին համապատսախան նոր ընթացակարգեր
6. Հետորդեգրումային պլանային վերահսկողության խստացված մոդել՝ սահմանվում է որդեգրումից հետո որդեգրված երեխայի  լավագույն շահից բխող իրավիճակի մոնիթորինգի և գնահատման անցկացման մեթոդաբանություն և հստակ ժամանակացույց։ 


	2) Դիտարկված այլ տարբերակ(ներ)ի հակիրճ նկարագրությունը (առկայության դեպքում)

	ա. Տարբերակ N․
	Այլ տարբերկներ չկան

	5. Կարգավորման առաջարկվող տարբերակ(ներ)ի ակնկալվող նշանակալի ազդեցություններ

	1) Տարբերակ(ներ)ի նշանակալի ազդեցությունների ոլորտները
(Թվարկել այն ոլորտները, որտեղ ակնկալվում է, որ տարբերակը կարող է ունենալ նշանակալի ազդեցություն:)
	ա. Տարբերակ 1
	1. Սոցիալական

	
	
	

	
	
	

	6. Համագործակցություն պարզեցված ԿԱԳ շրջանակներում

	1) ԿԱԳ վերլուծության ընթացքում իրականացված համագործակցության վերաբերյալ հակիրճ տեղեկատվություն
(Ներկայացնել տեղեկատվություն ԿԱԳ վերլուծության ընթացքում պետական մարմինների, իրավաբանական կամ
ֆիզիկական անձանց հետ համագործակցության վերաբերյալ:)
	



